Vladimír Hlôška

Vladimír Hlôška, prof., CSc. (* 17. február 1924, Banská Bystrica-Radvaň – † 6. február 1996, Banská Bystrica) bol vysokoškolský pedagóg.

Životopis 
Pôsobil ako odborný asistent pre odbor dejiny ruskej literatúry na Vysokej škole pedagogickej (PI, PF, dnes Pedagogická fakulta Univerzity Mateja Bela) v Banskej Bystrici (1957-1969?). V roku 1969 bol zo školských služieb prepustený, rehabilitovaný (po novembri 1989), vrátil sa na  Katedru rusistiky FHPrV UMB Banská Bystrica, pracoval na projekte Ruský jazyk, literatúra a kultúra na rozhraní 19. a 20. stor. V roku 1990 získal vedecko-pedagogický titul docenta a následne bol vymenovaný za univerzitného profesora. Účastník protifašistického odboja a SNP. Spoluorganizátor Zväzu vysokoškolských študentov v Bratislave, člen jeho prezídia. Organizátor parašutistického športu na Slovensku. Napísal prvú učebnicu Zoskok padákom. Z ruštiny preložil viaceré odborné publikácie. Autor a spoluautor vysokoškolských učebníc a skrípt s tematikou ruskej gramatiky, literatúry a metodiky ruského jazyka, monografických prác o ruskom symbolizme a postsymbolizme. Populárnou formou publikoval historické a literárne marginálie. Nositeľ viacerých vyznamenaní.

Literatúra 
 Kto bol kto v histórii Banskej Bystrice 12552000

Externé odkazy 
 

Osobnosti z Banskej Bystrice
Osobnosti z Radvane
Osobnosti SNP
Slovenskí pedagógovia
Slovenskí prekladatelia
Slovenskí autori náučnej literatúry
Slovenskí vysokoškolskí pedagógovia